उन्होंने कहा, ग्रहों से दूसरों की भी अच्छाइयों को ग्रहण करने का प्रयास करना चाहिए। जिस प्रकार चंद्रमा ग्रह, नक्षत्र और तारों से शोभायमान होता है, उसी प्रकार आचार्य भी अपने साधु-साध्वियों के मध्य शोभायमान होते हैं। आदमी में तेजस्विता और शीतलता दोनों संतुलित रूप में होनी चाहिए। किसी की भी अधिकता अच्छी नहीं होती। दोनों का संतुलित समावेश शरीर, मन और जीवन में रहे तो आदमी का जीवन अच्छा हो सकता है।